A Hosszú idők Tóth Gabi &amp; Freddie Shuman feat. Lotfi Begi első közös kislemeze, A Dal 2017 döntőse. A dal hivatalosan 2016. december 29-től tölthető le. A dalt 2016. december 9-én töltötte fel a hivatalos YouTube-csatornájára Tóth Gabi, egy nappal azután, hogy bejelentették, hogy ez a mű részt vesz a 2017-es Eurovíziós Dalfesztivál magyarországi előválogatóján, A Dalban. A dal zenéjét Tóth Gabriella, Molnár Tibor, Lotfi Begi és Nagy Dávid szerezték, míg a dalszöveget Molnár Tibor jegyezte. A "Hosszú idők" 2017. január 26-án megjelent A Dal 2017 – A legjobb 30 válogatáslemezen is.